
Es-Selamu alejkum! Imam pitanje vezano za kamatu i kakav je stav islama prema kamatama. Na vašoj web stranici sam pročitala članak vezan za moje pitanje, ali me zanima na koji način da se borimo protiv kamate, kada živimo u svijetu čije su finansije zasnovane isključivo na kamatama? Bila sam u prilica da sam i u banci koja je zasnovana na islamskom bankarstvu trebala da platim kamatu, pa sam iz principa odbila poslovanje s njima. Je li moj korak bio pogrešan? Molim vas, uzmite u obzir da mi živimo u vremenu koje je naziva modernim. Unaprijed hvala!


* 
* 
* 
* 
* 
* 
* 

 
Kako da se borimo protiv kamate kada je današnji finansijski sistem zasnovan na kamati?

Ve alejkumus-selam!


Molim Allaha da vas nagradi za trud koji ulažete kako bi ste se obrazovali o onome što nam je svima nama Uzvišeni propisao. Pošto ste čitali o zabrani kamate i njenoj štetnosti onda bih volio samo da spomenem nekoliko načina kako musliman treba da postupi prema ovom izazovu:


1. Muslimanima je stroga dužnost da se ostave kamate, bilo da je daju ili da je primaju. Neka se dobro pripaze oni koji ulaze u kamatu jer takvima je Allah i Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., propisao rat. Treba raditi da se osvijeste muslimanske mase i da jasno uvide štetnost u kamati a korist u islamu koji je to zabranio.


2. Muslimani treba da nastoje da uspostave banke koje potpuno posluju po principima koje je uspostavio ***[islam](https://pitajucene.com/search/islam/questions/ "Pretraži pitanja o Islamu")***.


3. ***[Haram](https://pitajucene.com/search/haram/questions/ "Pretraži pitanja o haramu")*** je muslimanu da posluje sa bankama čije poslovanje se bazira na kamati sve dok ima alternativu da posluje sa islamskim bankama. Musliman treba da zamjene loše sa dobrim i da bude zadovoljan sa onim što mu je dozvoljeno i da se kloni zabranjenog.  

4. Ne držati ***[imetak](https://pitajucene.com/search/imetak/questions/ "Pretraži pitanja o imetku")*** u banci.


To što ste upozorili ”islamsku” banku je pohvalan čin. Prvo trebate njih nasavjetovati da se poprave a ukoliko odbiju onda upozorite druge na njih. Činjenica da živimo u takvom okruženju, ne znači da se moramo povinovati njihovim normama i ne mjenja islamski ***[propis](https://pitajucene.com/search/Propis/questions/ "Pretraži pitanja o propisima")***. Sigurno neće se biti lahko oduprijeti, ali cilj nam je da sačuvamo vjeru a ne na uštrob vjere da sačuvamo ***[dunjaluk](https://pitajucene.com/search/Dunjaluk/questions/ "Pretraži pitanja o dunjaluku")***. Pogledajte Pakistan koji je na nacionalnom nivou uspostavio islamsko bankarstvo gdje nacionalne banke posluju po islamskim principima. Treba se potruditi a Allah daje uspjeh. Allah Vas nagradio i olakšao vam put do Allahovog zadovoljstva. A Allah zna najbolje.


Na pitanja odgovorio prof. Abdullah Mujic!


preuzeto sa <http://www.n-um.com>


